
LIETUVOS RESPUBLIKOS SEIMO
 ETIKOS IR PROCEDŪRŲ KOMISIJA

PAŽYMA

DĖL SEIMO NARIŲ DALYVAVIMO SEIMO POSĖDŽIUOSE

2013 M. GEGUŽĖS MĖNESĮ

2013-06-19

Vilnius

2013 m. gegužės mėn. buvo sušaukta keturiolika Seimo plenarinių posėdžių. Trylikoje posėdžių vyko iš anksto numatyti balsavimai, kuriuose nedalyvavo nuo 10 iki 39 Seimo narių, vidutiniškai – 21.

Gegužės mėnesį į užsienio komandiruotes ir išvykas buvo išvykę 42 Seimo nariai. 39 kartus Seimo valdyba Seimo narius buvo išsiuntusi į komandiruotes ir 5 kartus Seimo nariams buvo leista vykti į užsienio keliones. 37 Seimo nariai į komandiruotes ar užsienio keliones buvo išvykę Seimo plenarinių posėdžių metu.

Gegužės mėnesį visus (13 iš 13) Seimo plenarinius posėdžius, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo narė Neringa Venckienė; 4 posėdžius – Seimo nariai Remigijus Ačas ir Gediminas Jakavonis; 3 posėdžius – Seimo narys Algirdas Vaclovas Patackas; po 2 posėdžius – Seimo nariai Kęstutis Daukšys, Larisa Dmitrijeva, Dainius Kreivys, Darius Petrošius, Julius Sabatauskas, Vytautas Saulis ir Kazys Starkevičius ir po 1 posėdį – Seimo nariai Arvydas Anušauskas, Mindaugas Bastys, Agnė Bilotaitė, Valentinas Bukauskas, Vitalijus Gailius, Eugenijus Gentvilas, Kęstutis Glaveckas, Loreta Graužinienė, Dalia Kuodytė, Eligijus Masiulis, Kristina Miškinienė, Arvydas Mockus, Alma Monkauskaitė, Petras Narkevičius, Bronius Pauža, Milda Petrauskienė, Naglis Puteikis, Jurgis Razma, Irina Rozova, Viktor Uspaskich ir Jolita Vaickienė.
Pagal komitetų pirmininkų pateiktą informaciją gegužės mėnesį Aplinkos apsaugos komitete įvyko 6 posėdžiai iš kurių 2 be svarbios pateisinamos priežasties praleido Seimo narė Agnė Bilotaitė. Ekonomikos komitete įvyko 4 posėdžiai iš kurių 2 be svarbios pateisinamos priežasties praleido Seimo narys Viktor Uspaskich, o 1 – Seimo narys Dainius Kreivys. Europos reikalų komitete iš 8 gegužės mėnesį įvykusių posėdžių 4 be svarbios pateisinamos priežasties praleido Seimo narė Virginija Baltraitienė, 2 – Seimo narys Valerijus Simulik ir po 1 – Seimo nariai Loreta Graužinienė, Marija Aušrinė Pavilionienė, Domas Petrulis, Juras Požela ir Gintaras Steponavičius. Socialinių reikalų ir darbo komitete gegužės mėnesį įvyko 7 posėdžiai iš kurių 1 be svarbios pateisinamos priežasties praleido Seimo narys Mečislovas Zasčiurinskas. Teisės ir teisėtvarkos komitete iš įvykusių 6 posėdžių 6 nedalyvavo Seimo narė Neringa Venckienė ir Juozas Bernatonis ir 1 posėdyje – Seimo narys Vytautas Gapšys. Kituose komitetuose posėdžiai be svarbios pateisinamos priežasties nebuvo praleisti. 

Pagal komisijų pirmininkų pateiktą informaciją gegužės mėnesį Antikorupcijos komisijos viename įvykusiame posėdyje be svarbios pateisinamos priežasties nedalyvavo Seimo nariai Bronius Bradauskas ir Jonas Kondrotas. Etikos ir procedūrų komisijoje įvyko 3 posėdžiai iš kurių po 1 be svarbios pateisinamos priežasties praleido Seimo nariai Viktoras Fiodorovas, Leonard Talmont, Dalia Teišerskytė ir Mečislovas Zasčiurinskas. Jaunimo ir sporto reikalų komisijoje įvyko 1 posėdis, kuriame be svarbios pateisinamos priežasties nedalyvavo Seimo nariai Paulius Saudargas ir Arvydas Vidžiūnas. Konstitucijos komisijoje gegužės mėnesį įvyko 2 posėdžiai iš kurių po 1 be svarbios pateisinamos priežasties praleido Seimo nariai Linas Balsys ir Remigijus Šimašius. Kitose komisijose posėdžiai be svarbios pateisinamos priežasties praleisti nebuvo. Duomenų nepateikė Jūrinių ir žuvininkystės reikalų komisija.
Vadovaudamiesi Lietuvos Respublikos Seimo statuto 11 straipsnio 6 dalies ir 15(1) straipsnio 1 dalies nuostatomis pranešame:

1. 2013 m. gegužės mėnesį Seimo narė Neringa Venckienė be svarbios pateisinamos priežasties praleido daugiau kaip pusę (13 iš 13) Seimo posėdžių, kuriuose įvyko balsavimas dėl teisės aktų priėmimo.

2. 2013 m. gegužės mėnesį Seimo narė Neringa Venckienė be svarbios pateisinamos priežasties nedalyvavo 6 (iš 6) Seimo Teisės ir teisėtvarkos komiteto posėdžiuose.

3. 2013 m. gegužės mėnesį Seimo narys Bronius Bradauskas be svarbios pateisinamos priežasties nedalyvavo Seimo Antikorupcijos komisijos posėdyje.

4. 2013 m. gegužės mėnesį Seimo narys Jonas Kondrotas be svarbios pateisinamos priežasties nedalyvavo Seimo Antikorupcijos komisijos posėdyje.

5. 2013 m. gegužės mėnesį Seimo narys Paulius Saudargas be svarbios pateisinamos priežasties nedalyvavo Seimo Jaunimo ir sporto reikalų komisijos posėdyje.

6. 2013 m. gegužės mėnesį Seimo narys Arvydas Vidžiūnas be svarbios pateisinamos priežasties nedalyvavo Seimo Jaunimo ir sporto reikalų komisijos posėdyje.

